Knysna-adjunkhoof verskyn oor verkragting‘n Adjunkhoof van ‘n skool wat glo ‘n 12-jarige dogter verkrag het, is Dinsdag in die Knysna-landdroshof op borg vrygelaat, het die Nasionale Vervolgingsgesag (NVG) gesê. Eric Ntabazalila, woordvoerder van die Wes-Kaapse NVG, het gesê die borg van R4 000 is toegeken op voorwaarde dat die man daagliks by die Grootbrak-polisiestasie moet aanmeld. Die man mag ook nie kontak maak met die dogter of enige van die getuies nie en hy mag nie die Knysna-gebied betree tensy hy in die hof moet verskyn nie. Die saak is tot 30 Oktober uitgestel vir verdere ondersoek. Die adjunkhoof is twee weke gelede in hegtenis geneem. Ntabazalila sê die dogter is na ‘n klaskamer geroep waar sy glo onsedelik betas is. “Die skoolhoof het die adjunkhoof betrap en die voorval by die polisie aangemeld,” het Ntabazalila gesê. Lees ook: Knysna adjunkhoof vas vir seksuele aanranding